Γ.Σ. Πατησίων

Ο Γυμναστικός Σύλλογος Πατησίων είναι αθλητικός σύλλογος με έδρα την ομώνυμη συνοικία στην Αθήνα. Επίσημο έτος ίδρυσης του είναι το 1951 και δραστηριοποιείται στα αθλήματα του ποδοσφαίρου και καλαθοσφαίρισης.Γ.Σ. Πατησίων ipolizei.gr Διαθέτει τμήμα ποδοσφαίρου και υποδομών που μετέχουν στις διοργανώσεις της Ε.Π.Σ. ΑθηνώνΕπίσημη ιστοσελίδα Ε.Π.Σ. Αθηνών και τμήμα καλαθοσφαίρισης και υποδομών που μετέχουν στις διοργανώσεις της Ε.Σ.Κ. Αττικής.

 Ιστορία 
Ιδρύθηκε με την ονομασία «Π.Α.Ο. Κολιάτσου» το 1951 στην πλατεία Κολιάτσου στα Πατήσια ως αμιγώς ποδοσφαιρικό σωματείο. Αγωνίστηκε αρχικά ως ανεξάρτητο σωματείο και το 1956 μετονομάστηκε σε «Π.Α.Ο. Πατησίων» και εντάχθηκε στα επίσημα πρωταθλήματα της Ε.Π.Σ. Αθηνών, αγωνιζόμενος στη Δ΄ Κατηγορία. Το 1967 συγχωνεύτηκε με την Αστραπή Ριζούπολης και τον Α.Π.Ο. Κουκλακίου λαμβάνοντας τη σημερινή του ονομασία «Γ.Σ. Πατησίων». 

Τη σεζόν 1970-71 αγωνίστηκε για πρώτη φορά στην Α΄ Κατηγορία της ΕΠΣΑ και παρέμεινε για μια τριετία έως και τη σεζόν 1972-73. Το 1991 ήρθε η μεγαλύτερη διάκριση του συλλόγου, όποτε και με προπονητή τον Σπύρο Παπακανέλο αναδείχθηκε υπερπρωταθλητής Ε.Π.Σ. Αθηνών της σεζόν 1990-91 και κέρδισε την άνοδο στην Δ΄ Εθνική κατηγορία. Στο πρωτάθλημα της Δ΄ Εθνικής αγωνίστηκε επί δυο χρονιές και πιο συγκεκριμένα τις σεζόν 1991-92 και 1992-93.Greece - List of Fourth Level Final Tables, Rec.Sport.Soccer Statistics Foundation Τελευταία αξιοσημείωτη επιτυχία του Γ.Σ. Πατησίων ήταν η κατάκτηση του πρωταθλήματος Β΄ Κατηγορίας με προπονητή τον Μιχάλη Χωριανόπουλο και η άνοδος στην πρώτη τη τάξει κατηγορία της ΕΠΣΑ. Σήμερα, ο Γ.Σ. Πατησίων αγωνίζεται στη Γ΄ Κατηγορία της ΕΠΣΑΒαθμολογία 1ου ομίλου Γ Κατηγορίας περιόδου 2020-2021, επίσημη ιστοσελίδα Ε.Π.Σ. Αθηνών και έδρα του αποτελεί το Δημοτικό στάδιο Γαλατσίου στο Άλσος Βεΐκου.

Από τις τάξεις του αναδείχθηκαν παίκτες όπως μεταξύ άλλων οι Δημήτρης Πίττας, Μπάμπης Τεννές και Χρήστος Πετρινιώτης, που αγωνίστηκαν στα κλιμάκια νέων της Εθνικής Ελλάδας.

 Τμήμα καλαθοσφαίρισης 
Το 1975 ιδρύθηκε ένα νέο αθλητικό τμήμα του Γ.Σ. Πατησίων, αυτό της καλαθοσφαίρισης. Από ιδρύσεώς του αγωνίζεται στα πρωταθλήματα της Ε.Σ.Κ. Αττικής,Πληροφορίες, επίσημη σελίδα Facebook του Γ.Σ. Πατησίων με πιο αξιοσημείωτη διάκριση την άνοδό του στην Α΄ Κατηγορία, ενώ τα τελευταία χρόνια αγωνίζεται στα πρωταθλήματα Γ΄ και Δ΄ Κατηγορίας.Επίσημο ιστολόγιο τμήματος καλαθοσφαίρισης Γ.Σ. Πατησίων Σήμερα αγωνίζεται στη Δ΄ Κατηγορία της ΕΣΚΑ. Έδρα της ανδρικής ομάδας αποτελεί το Κλειστό Γυμναστήριο Γκράβας, ενώ τα τμήματα υποδομής του προπονούνται κυρίως στο ανοικτό γήπεδο του 36ου Κέντρου Νεότητας στην πλατεία του Αγίου Ανδρέα.

Από τις τάξεις του τμήματος μπάσκετ του συλλόγου αναδείχθηκε ο Οδυσσέας Αντωνίου, ο οποίος μετά από 6 χρόνια στον Γ.Σ. Πατησίων αγωνίστηκε με τη φανέλα του Ιωνικού Νίκαιας στα εθνικά πρωταθλήματα της Α1 και Α2 Εθνικής κατηγορίας.

 Πηγές 
 Γ.Σ. ΠΑΤΗΣΙΩΝ, περιοδικό «Η Πατησίων ζει», τεύχος 41, σελ. 28-29

 Παραπομπές 

 Εξωτερικοί σύνδεσμοι 
 Ο Γ.Σ. Πατησίων στην Ε.Π.Σ. Αθηνών
 Πρώην επίσημος ιστότοπος του τμήματος καλαθοσφαίρισης του Γ.Σ. Πατησίων
 Πρώην επίσημη σελίδα Facebook του Γ.Σ. Πατησίων

Κατηγορία:Αθλητικοί σύλλογοι Αθήνας
Κατηγορία:Ιδρύσεις αθλητικών συλλόγων το 1951
Κατηγορία:Ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 1951
Κατηγορία:Ελληνικοί σύλλογοι καλαθοσφαίρισης
Κατηγορία:Ιδρύσεις ομάδων καλαθοσφαίρισης το 1975
Κατηγορία:Σωματεία Ε.Σ.Κ.Α.